钦定古今图书集成/理学汇编/学行典/第027卷 > 理数钤〈干集上〉 > 《世运人物数》
## 钦定古今图书集成/理学汇编/学行典/第027卷 > 理数钤〈干集上〉 > 《世运人物数》

凡世运九百六十　人，一百二十　物，或三十年，或
十年，或三年，或一月一日，各随大小言之。以至“朝菌
不知晦朔，蟪蛄不知春秋”，随其分量，各有一元。

四因九得三十六，是谓《乾卦》一爻之策数。

四因六得二十四，是谓“《坤》卦”一爻之策数；

太极不用，所用者四象，故以四因九六。九者阳数，六
者阴数。阳主进，故用极数为九；阴主退，故用中数为
六。九而四之，得三十六。六而四之，得二十四六因三十六，得二百一十有六，是谓《乾卦》六爻之策
数。六者，一卦有六爻。《干》一爻之策三十有六。以三十
六而六因之，则二百一十有六，为《干》一卦之策数。
六因二十四得百四十有四，是谓《坤卦》六爻之策数。
六者，一卦有六爻，坤一爻之策二十有四，以二十四
而六因之，则百四十有四，为坤一卦之策数。

《乾坤》之策凡三百有六十。

二百一十有六，合百四十有四，则三百六十也；

三十二因二百一十有六，得六千九百一十二，是谓
“三十二”阳卦之策数。

三十二因百四十四，得四千六百八，是谓“三十二”阴
卦之策数。

二篇之策，万有一千五百二十。

三十二阳卦之策六千九百一十二，三十二阴卦之策四千六百八，合而为万有一千五百二十，是谓二篇之策，当万物之数也。